open-index/open-wikipedia-markdown huggingface dataset:
আব বন্দ জেলা

**আব ব্যান্ড জেলা** আফগানিস্তানের গজনী প্রদেশের একটি জেলা। ২০০২ সালে এই জেলার সংখ্যা গণনা করা হয় ৪১৩৪০ জন, যাদের অধিকাংশই পশতুন। আব ব্যান্ড কাবুল থেকে কান্দাহার যাওয়ার প্রধান সড়কের পাশে অবস্থিত। আব ব্যান্ড উত্তর ও দক্ষিণ আব এই দুই অংশে বিভক্ত। এই দুইটির মধ্যে রয়েছে একটি মরুভূমি এবং একটি নদী যা দক্ষিণের একটি উপাত্যকার দিকে প্রআাহিত হয়েছে। এই জেলার অধিকাংশই এখন তালেবানদের দখলে, শুধু জেলা সদরদপ্তরটি সরকারের অধীনে রয়েছে। এই জেলায় নির্মাণাধীন কোন প্রকল্প নেই, স্থানীয় লোকজন কাজের জন্য নিয়মিতভাবে পাকিস্তান এবং ইরান এ যায়। আব ব্যান্ড এ চার ধরনের জাতিগত গোষ্টী রয়েছে: বোদেন খাইল, না খাইল, মুল খাইল এবং সুরখাইল। আব ব্যান্ড সুমধুর আঙ্গুর এবং রজন এর জন্য বিখ্যাত যা বাণিজ্য ও বিনিময়ের জন্য গজনী শহর ও মুকুর জেলায় রপ্তানি করে থাকে। প্রতিবেশী গ্রাম এবং নিজেদের দৈনন্দিন জিনিসপত্র ক্রয় বিক্রয়ের জন্য এখানে একটি ছোট বাজার রয়েছে। বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে।
কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধু পায়ে হেঁটে চলাচল করে।
## পাহাড়-পর্বত
বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে।
এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধু পায়ে হেঁটে চলাচল করে।
আব ব্যান্ড জেলায় অনেক পাহাড় পর্বত রয়েছে। এগুলোর মধ্যে অন্যতম হল খাজা লাল পাহাড়, জারকা, লাকা তেগা, খার খোস্তা পর্বত, জেগাই পাহাড় সহ আরো অনেক পাহাড় পর্বত।

## তথ্যসূত্র

* UNHCR District Profile, accessed 2006-04-20

## বহিঃসংযোগ
* Map of Settlements AIMS, May 2002

বিষয়শ্রেণী:গজনি প্রদেশের জেলা
মধ্যরাতের অশ্বারোহী

**মধ্যরাতের অশ্বারোহী** বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ। এটি ১৯৮২ খ্রিষ্টাব্দে প্রথম প্রকাশিত হয়। এটি তিন খণ্ডে সমাপ্ত ধারাবাহিক আত্মজীবনীর প্রথম খণ্ড।  দ্বিতীয়, তৃতীয় ও চতুর্থ খণ্ডের শিরোনাম যথাক্রমে সত্যবাবু মারা গেছেন, নন্দনে নন্দিনী ও এবং তারপর।

লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে লেখকের জীবনে ৩৩টি ছোট ঘটনা গল্পের ছলে লেখা হয়েছে। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।

## তথ্যসূত্র

## বহিঃসংযোগ

বিষয়শ্রেণী:১৯৮২-এর বই
তিব্বত বিশ্ববিদ্যালয়

**তিব্বত বিশ্ববিদ্যালয়** হল তিব্বতের বৃহত্তম বিশ্ববিদ্যালয়। এর দুইটি ক্যাম্পাস রয়েছে: একটি লাসাতে এবং অপরটি নাইংচিতে।

## ইতিহাস
১৯৫১ সালে তিব্বতি ক্যাডার কর্তৃক প্রতিষ্ঠিত সাধারণ শ্রেণিভুক্তরাই তিব্বত বিশ্ববিদ্যালয়ের অগ্রদূত ছিলেন। মে, ১৯৮৩ সালে পিআরসির স্টেট কাউন্সিল লাসার টীচার্স কলেজের উপর ভিত্তি করে আনুষ্ঠানিকভাবে তিব্বত বিশ্ববিদ্যালয়ের অনুমোদন দেয়। ২০ জুলাই, ১৯৮৫ সালে তিব্বত বিশ্ববিদ্যালয় প্রতিষ্ঠিত হয়। ১৯৯৯ সাল থেকে তিব্বত স্বায়ত্তশাসিত অঞ্চলের কলা অনুষদ, তিব্বত মেডিকেল কলেজ, তিব্বত ইনস্টিটিউট ফর ন্যাশনালিটিস এবং তিব্বত স্বায়ত্তশাসিত অঞ্চলের ফিন্যান্স অনুষদ তিব্বত বিশ্ববিদ্যালয়ের অন্তর্ভুক্ত হয়। এর ফলে বহুবিধ প্রাতিষ্ঠানিক বিষয়সমূহে পড়ার সুযোগ সৃষ্টি হয়। ২০০৮ সালের ডিসেম্বর মাসে এটি প্রধান বিশ্ববিদ্যালয়সমূহের জাতীয় ২১১ প্রকল্পের অধীনে চলে আসতে সমর্থ হয়।

## শিক্ষার্থী
থাম্ব|নতুন ক্যাম্পাসে তিব্বত বিশ্ববিদ্যালয়ের লাইব্রেরী
বিশ্ববিদ্যালয়ে প্রায় ৭৫০০জন শিক্ষার্থী অধ্যয়নরত আছে, যার প্রায় ২০% তিব্বতি শিক্ষা বিভাগের অন্তর্গত। এটি আন্তর্জাতিক এবং স্থানীয় উভয় পর্যায়ের শিক্ষার্থীদের কাছেই জনপ্রিয়। লাসায় অবস্থিত বিশ্ববিদ্যালয়ে ভবিষ্যতে তিব্বতবিদ্যায় গবেষণা করতে ইচ্ছুক এমন অনেকেই পড়াশোনা করছে। এখানে স্থানীয় ছাড়াও হ্যান জাতীয়তাধারী ৩৬১ জন এবং যুক্তরাষ্ট্র, জার্মানি, জাপান, সুইডেন, ইতালি, দক্ষিণ কোরিয়া প্রভৃতি দেশ থেকে আগত মোট ৩১ জন শিক্ষার্থী আছে।

তিব্বত বিশ্ববিদ্যালয়ে পড়তে হলে তিব্বতি ভাষা শেখা বাধ্যতামূলক। তিব্বতি ভাষার উপর চার বছরের কোর্স চালু রয়েছে, যা পূর্বে তিন বছরের কোর্স হিসেবে পরিচালিত হত। বছরে দুইবার তিব্বতি ভাষার উপর শিক্ষার্থীদের দক্ষতা যাচাইয়ের জন্য পরীক্ষা নেওয়া হবে। ১৯৯৫ সালে এর প্রায় ৯২% শিক্ষার্থী ক্ষুদ্র জাতিগোষ্ঠীর অন্তর্গত ছিল। তিব্বতীয় জাতিগোষ্ঠী থেকে ছিল প্রায় ৯২%।

## প্রশাসন
লাসা ক্যাম্পাসে প্রায় ৮৬৩ জন কর্মচারী এবং ৫২৩ জন স্থায়ী শিক্ষক নিযুক্ত আছেন। ৩২৭ জন তিব্বতি শিক্ষক আছেন, যা মোট শিক্ষকের ৬২.৫% এবং ১৪,০২০ জন শিক্ষার্থী রয়েছেন।

এতে মোট ১১টি কলেজ আছে: কলা অনুষদ, বিজ্ঞান, প্রকৌশল, কৃষিবিদ্যা, চিকিৎসা কলেজ, অর্থনীতি ও ব্যবস্থাপনা অনুষদ, পর্যটন ও বিদেশী ভাষা অনুষদ, কলা, টীচার্স  কলেজ, শিক্ষাপরিচালনা অনুষদ, কেন্দ্রীয় বেতার ও টিভি তিব্বত ইনস্টিটিউট। এখানে তিব্বতীয় শব্দ সাহিত্য, তিব্বতীয় ইতিহাস, তিব্বতীয় শিল্প, পাবলিক অ্যাফেয়ার্স ব্যবস্থাপনা, বাস্তুতন্ত্র, শস্য আবাদ ও পশুরোগ দূরীকরণ, সঙ্গীতবিদ্যা - এই মোট আটটি বিষয়ে স্নাতকোত্তর সম্পন্ন করা যায়।

পরবর্তীতে বিশ্ববিদ্যালয়টি দক্ষিণ চীনের সিচুয়ান প্রদেশের চেংড়ুতে অবস্থিত সিচুয়ান বিশ্ববিদ্যালয়ের সাথে মিলিতভাবে তিব্বতবিদ্যা বিষয়ের উপর পিএইচডি কর্মসূচীও চালু করে।

## তথ্যসূত্র

## বহিঃসংযোগ
 

বিষয়শ্রেণী:তিব্বতের বিশ্ববিদ্যালয় ও কলেজ
বিষয়শ্রেণী:লাসার ভবন ও স্থাপনা
বিষয়শ্রেণী:১৯৮৫-এ চীনে প্রতিষ্ঠিত
বিষয়শ্রেণী:লাসার শিক্ষাব্যবস্থা
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
হোক্কাইদো সম্প্রচার

, এছাড়াও এটি **HBC** হিসাবে পরিচিত যা একটি জাপানি সম্প্রচারক। এটি *জাপান নিউজ নেটওয়ার্ক*(JNN) সঙ্গে সম্বন্ধযুক্ত একটি সম্প্রচার ব্যবস্থা। এদের প্রধান কার্যালয় দপ্তরটি হোক্কাইদোর মধ্যে অবস্থিত। এইচবিসি প্রথম প্রতিষ্ঠিত হয় ৩০ নভেম্বর,১৯৫১ সালে। রেডিও সম্প্রচার আনুষ্ঠানিকভাবে শুরু করে ১০ মার্চ, ১৯৫২ সালে এবং হোক্কাইদো প্রথম বাণিজ্যিক টেলিভিশন স্টেশন হিসাবে টিভি সম্প্রচার করে ১ এপ্রিল, ১৯৫৭ সালে।

## ইতিহাস

* ৩০ নভেম্বর, ১৯৫১: এইচবিসি প্রতিষ্ঠিত হয়।
* ১৯ জানুয়ারি, ১৯৫২: এইচবিসি পরীক্ষা সম্প্রচার করা হয়।
* ১০ মার্চ, ১৯৫২: নিয়মিত বেতার সম্প্রচার আরম্ভ।
* ১৯৫৪: টিভি সংক্রান্ত পরীক্ষা হোক্কাইদোতে পরিচালিত হয়।
* ১ এপ্রিল, ১৯৫৭: নিয়মিত টিভি সম্প্রচার আরম্ভ।
* আগস্ট ১৯৫৯: এইচবিসি(HBC) জেএনএন (JNN) এর সঙ্গে একটি একচেটিয়া চুক্তি।
* ১৮ মার্চ, ১৯৬৬: রঙিন সম্প্রচার আরম্ভ।
* ১ জুন, ২০০৬: ডিজিটাল ভৌম সম্প্রচারের আরম্ভ।
* ২৪ জুন, ২০১১: এনালগ ভৌম সম্প্রচারের শেষ হয়।

## সম্প্রচার ব্যবস্থা

* টিভি: জাপান নিউজ নেটওয়ার্ক (JNN)
* রেডিও: জাপান রেডিও নেটওয়ার্ক (PRN), জাতীয় রেডিও নেটওয়ার্ক (NRN)

## সম্প্রচার কেন্দ্র

### এনালগ টিভি
* * '[[সাপ্পোরো]] (প্রধান সম্প্রচার কেন্দ্র) JOHR টিভি ১CH' *
* হকোদাতে JOHO-টিভি ৬ch
* আসাহিকাওয়া JOHE-টিভি ১১ch
* ওবিহিরো JOHW-টিভি ৬ch
* কুশিরো JOQL-টিভি ১১ch
* আবাশিরি JOQM-টিভি ১CH
* কিতামি JOQM-টিভি ৫৩ch
* মুরোরান JOQF-টিভি ১১ch

### ডিজিটাল টিভি (আইডি: ১)
* * '[[সাপ্পোরো]] (প্রধান সম্প্রচার কেন্দ্র) JOHR -DTV ১৯ch' *
* হকদাতে JOHR-DTV ১৭ch
* আসাহিকাওয়া JOHR-DTV ১৯ch
* ওবিহিরো JOHR-DTV ১৯ch
* কুশিরো JOHR-DTV ১৯ch
* আবাশিরি JOHR-DTV ১৯ch
* কিতামি JOHR-DTV ৩২ch
* মুরোরান JOHR-DTV ২২ch

### বেতারকেন্দ্র
* * '[[সাপ্পোরো]] (প্রধান সম্প্রচার কেন্দ্র) JOHO ১২৮৭ kHz ' *
* হকদাতে JOHO ৯০০ kHz
* আসাহিকাওয়া JOHE ৮৬৪ kHz
* ওবিহিরো JOHW ১২৬৯ kHz
* কুশিরো JOQL ১৪০৪ kHz
* আবাশিরি JOQM ১৪৪৯ kHz
* কিতামি JOQN ৮০১ kHz
* মুরোরান JOQF ৮৬৪ kHz

## কার্যক্রম
* টেলিভিশন
* রেডিও

## প্রতিদ্বন্দ্বী সম্প্রচার কেন্দ্র
* সাপ্পোরো টেলিভিশন সম্প্রচার (STV)
* হোক্কাইদো টেলিভিশন সম্প্রচার (HTB)
* হোক্কাইদো সাংস্কৃতিক সম্প্রচার (uhb)
* টিভি হোক্কাইদো (TVh)

## বহিঃসংযোগ

* এইচবিসি অফিসিয়াল সাইট

বিষয়শ্রেণী:জাপান নিউজ নেটওয়ার্ক
বিষয়শ্রেণী:জাপানের টেলিভিশন স্টেশন
বিষয়শ্রেণী:জাপানের রেডিও
বিষয়শ্রেণী:১৯৫১-এ প্রতিষ্ঠিত
সত্যবাবু মারা গেছেন

***সত্যবাবু মারা গেছেন***  বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে দ্বিতীয় বই। এটি ১৯৮৪ সালে প্রথম প্রকাশিত হয়। এর পরবর্তী ও শেষ খন্ডের নাম নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।

## তথ্যসূত্র

## বহিঃসংযোগ

বিষয়শ্রেণী:১৯৮৪-এর বই
গিরিজা প্রসাদ কোইরালা

**গিরিজা প্রসাদ কৈরালা** ( ; ৪ জুলাই ১৯২৪- ২০ মার্চ ২০১০),  সাধারণত **জি পি কৈরালা** নামে পরিচিত, একজন নেপালী রাজনীতিবিদ ছিলেন। গিরিজা প্রসাদ কৈরালা তিনি নেপালি কংগ্রেস এর নেতৃত্ব দেন এবং চার বার নেপালের প্রধানমন্ত্রীত্ব করেন। তিনি ১৯৯১-১৯৯৪, ১৯৯৮-১৯৯৯, ২০০০-২০০১, ২০০৬-২০০৮ মোট চারবার প্রধানমন্ত্রীত্ব করেন। তিনি জানুয়ারি ২০০৭ থেকে জুলাই ২০০৮ পর্যন্ত ভারপ্রাপ্ত রাষ্ট্রপতির দায়িত্ব পালন করেন। কৈরালা প্রায় ৬০ বছরেরও বেশি সময় ধরে রাজনীতির সাথে সক্রিয়ভাবে জড়িত ছিলেন। তিনি নেপালীয় শ্রমিক আন্দোলনের পথিকৃৎ ছিলেন। ১৯৫৯ সালের পর তওনি ১৯৯১ সালে সর্বপ্রথম গণতান্ত্রিকভাব প্রধানমন্ত্রী নির্বাচিত হন।

## ব্যক্তিগত জীবন
কৈরালা ব্রিটিশ ভারতের বিহারের সাহারসায় ১৯২৪ সালে জন্মগ্রহণ করেন। তার পিতা কৃষ্ণ প্রসাদ কৈরলা নেপালে নির্বাসিত হয়েছিলেন।  ১৯৫২ সালে কৈরালা সুষুমা কৈরালার সাথে বিবাহ বন্ধনে আবদ্ধ হন। সুষুমা কৈরালা বিরাটনগর মমহিলা বিদ্যালয়ের প্রধান শিক্ষিকা ছিলেন। তাদের কন্যা সুজাতা ১৯৫৩ সালে জন্মগ্রহণ করেন। তার স্ত্রী ১৯৬৭ সালে আগুনের চুলার বিস্ফোরনে মারা যান।

## রাজনৈতিক জীবন

কৈরালা ১৯৪৭ সালে বিরাটনগর জুট মিল আন্দোলনের মাধ্যমে রাজনীতিতে যুক্ত হন।  
১৯৪৮ সালে কৈরালা নেপাল মাজদুর কংগ্রেস দল গঠন করে। ১৯৫২ সালে তিনি নেপালীয় কংগ্রেসের মোরঙ জেলার চেয়ারম্যান হন এবং ১৯৬০ সালে নেপালের রাজা মাহেন্দ্র ককর্তৃক আটক ও ককারারুদ্ধ হওয়া পর্যন্ত তিনি ঐ পদে বহাল ছিলেন।  ১৯৬৭ সালে দলের অন্যান্য নেতা ও কর্মীসহ কৈরালা জেল থেকে মুক্তি পেলে তাদেরকে ভারতে  নির্বাসিত করা হয়।  ১৯৭৯ সালে নেপালে ফেরা পর্যন্ত তিনি ১৯৭৫ থেকে ১৯৯১ সাল পর্যন্ত নেপালি কংগ্রেস এর সাধারণ সম্পাদক ছিলেন।

### ১ম পর্যায়
১৯৯১ সালে অনুষ্ঠিত প্রথম বহুদলীয় গণতান্ত্রিক নির্বাচনে কৈরালা মুরং ১ এবং সুনসারি ৫ নির্বাচনী এলাকা থেকে সংসদ সদস্য নির্বাচিত হন। নেপালীয় কংগ্রেস পার্লামেন্টের নিম্ন কক্ষ প্রতিনিধি সভার ২০৫টি আসনের ১১০টি আসন লাভ করে। পরবর্তীকালে তিনি নেপালীয় কংগ্রেস সংসদীয় দলের নেতা হিসেবে নির্বাচিত হন এবং রাজা বিরেন্দ্র ডাকে প্রধানমন্ত্রী হিসেবে নিযুক্ত করেন।

## মৃত্যু

শ্বাসকষ্ট ও ফুসফসের পীড়াজনিত কারণে কৈরালা তার মেয়ে সুজাতা কৈরালার বাসায় ২০ মার্চ ২০১০ সালে ৮৫ বছর বয়সে মৃত্যুবরণ করেন। ২১ মার্চ কাঠমান্ডুর পশুপতিনাথ মন্দির এ তার শেষকৃত্য অনুষ্ঠিত হয়। তার মৃত্যুর খবর পাওয়ার পর অসংখ্য রাজনীতিবিদ শোকবারতা   প্রকাশ করেন।
## বিদেশী সম্মাননা
* বাংলাদেশের মুক্তিযুদ্ধে সহযোগিতার মাধ্যমে স্বাধীনতা অর্জনে ভূমিকা জন্য বাংলাদেশের পক্ষ থেকে ২০১২ সালে 'বাংলাদেশ মুক্তিযুদ্ধ সম্মাননা' প্রদান করা হয়।

## তথ্যসূত্র

বিষয়শ্রেণী:১৯২৪-এ জন্ম 
বিষয়শ্রেণী:২০১০-এ মৃত্যু 
বিষয়শ্রেণী:নেপালি রাজনীতিবিদ
বিষয়শ্রেণী:নেপালের অর্থমন্ত্রী
বিষয়শ্রেণী:একাধিক অঙ্গ ব্যর্থতায় মৃত্যু
বিষয়শ্রেণী:নেপালি হিন্দু
বিষয়শ্রেণী:নেপালের প্রধানমন্ত্রী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাহুন
বিষয়শ্রেণী:বিরাটনগরের ব্যক্তি
বিষয়শ্রেণী:খস জাতিগোষ্ঠী
বিষয়শ্রেণী:২১শ শতাব্দীর নেপালের প্রধানমন্ত্রী
গিলগিত নদী

**গিলগিট নদী** পাকিস্তান-এর পাক অধিকৃত কাশ্মির এর গিলগিট-বালটিস্তান প্রদেশের শিনদুর হ্রদ থেকে উৎপন্ন হয়েছে। এর পর নদীটি পার্বত্য পথ অতিক্রম করে গিলগিট শহরে পাশ দিয়ে বাহিত হয়ে সিন্ধু নদ-এ মিলিত হয়েছে। নদীটির মোট দৈর্ঘ্য ।এই নদীটির প্রবাহের সমগ্র  অংশই পার্বত্য অঞ্চলে ফলে নদীটি খুবই খরস্রতা।নদীটি সিন্ধু নদএর অন্যতম উপনদী।এই নদী গিলগিট শহরে জলের জোগান দেয়।এই নদীর তীরে অবস্থিত গিলগিট শহরের নাম এই নদী থেকেই নেওয়া হয়েছে।এই নদীটি শীতকালে জমে বরফে ঢেকে যায়।এই সময় নদী পথে চিত্রল ও গিলগিট যুক্ত থাকে।

## প্রবাহ পথ
**গিলগিট নদী**টি শানদুর হ্রদ থেকে উৎপন্ন হয়েছে।এইনদী উৎস স্থল থেকে প্রথমে পশ্চিমে প্রবাহিত হয়েছে এর পর এটি দক্ষিণ পশ্চিমে প্রবাহিত হয়েছে।নদীটি হিন্দুকুশ পর্বত,কারাকোরাম পর্বত এর  হিমবাহের জলে পুষ্ট।নদিটি উৎপন্ন হয়ে গভীর উপত্যকা ও গিরিখাদ এর মধ্য দিয়ে বাহিত হয়েছে।এই নদীটি গিলগিট শহরে পৌঁছনর আগে হুনজা নদীর সঙ্গে মিলিত হয়েছে।এর পর নদীটি গিলগিট শহর অতিক্রম করে সিন্ধু নদ-এ মিলিত হয়েছে গিলগিত শহরের কাছেই বুনজি নামক স্থানে।নদীটি সিন্ধু নদের অন্যতম উপনদী ও জলের উৎস।এর প্রবাহ পথে বহু ছোটো ছোট পাহিড়ী নদী ও  পাহাড়ী ঝরণা যুক্ত হয়েছে।এই গুলিই নদীটির জলের প্রধান উৎস।এই অঞ্চলে নদীটি এক বিশাল জলের সঞ্চয় ও নদী ব্যবস্থা গড়ে তুলেছে।
## ব্রিজ বা সেতু
থাম্ব|right|গিলগিট নদীর উপর একটি সেতু
গিলগিট নদীটি খুবই খরস্রতা ও গভীর উপত্যকা বিশিষ্ট হওয়ায় নদীর দুই পারের সঙ্গে যোগাযোগ খুবই দুর্বল।নদীর দুই পাড়ের মধ্যে যোগাযোগ বাড়ানোর জন্য গিলগিত-বালতিস্তান প্রদেশের প্রশাসন  জুটিয়ালে একটি সেতু নির্মাণের পরিকল্পনা নেয়।এর পর এর নির্মাণ শুরু হয় এবং নির্ধারিত সময়ের মধ্যে নির্মাণ কাজ শেষ হয়।এই সেতুটি আরসিসি ব্রিজ নামে পরিচিত।সেতুটি উদ্ভোদন করেন গিলগিত-বালতিস্তান এর মুখ্যমুন্ত্রী হাফেজুর রহমান।এই সেতু নদীর দুই পাড়ে অবস্থিত জুটিয়াল অঞ্চল ও কারাকোরাম বিশ্ববিদ্যালয়কে যুক্ত করেছে।এটি এই অঞ্চলের মানুষের মধ্যে যোগাযোগ বৃদ্ধি করেছে।

## পোল অনুষ্ঠান
এই নদীর উৎস শানদুর হ্রদ গিলগিট ও চিত্রলকে যুক্ত করেছে।এই হ্রদে শীতের সময় জল জমে বরফের আস্তরন পরে।এই বরফের উপর দিয়ে গিলগিট ও চিত্রলএর মধ্যে যোগাযোগ রক্ষা হয়।শীতকালে চিত্রল ও গিলগিট এর মধ্যে প্রতি বছর পোল খেলা অনুষ্ঠিত হয়। এই পোলো খেলা এখানকার মানুষের কাছে এক ঐতিহ্যে পরিনত হয়েছে।এই হ্রদটি ১২০০০ ফুট বা ৩,৭০০ মিটার উচু।

## তথ্যসূত্র

বিষয়শ্রেণী:পাকিস্তানের নদী
বিষয়শ্রেণী:কারাকোরাম
বাউন্ডারি স্ট্রীট

**বাউন্ডারি স্ট্রীট** ()হল কাওলুন, হংকংয়ে অবস্থিত একটি তিন-লেনের একমুখী রাস্তা। এটি পশ্চিমের তুং চাউ সড়কের সাথে পশ্চিম যুবরাজ এডওয়ার্ড সড়কের ছেদ থেকে শুরু হয়ে পূর্ব দিকে প্রাক্তন কাই তাক বিমানবন্দরের দিকে ধাবিত হয়েছে।

## ইতিহাস
ঐতিহাসিকভাবে এই সড়কটি কাওলুনের দক্ষিণ ও উত্তর অংশের (নতুন কাওলুন) মধ্যকার সীমানা নির্দেশ করে। দক্ষিণ কাওলুনই কুইং রাজ্য থেকে গ্রেট ব্রিটেন ১৮৬০ সালে নিয়ে নেয়, অ্যারো যুদ্ধের পর বেইজিং চুক্তি অনুসারে। ১৮৯৮ সালে পিকিং-এর দ্বিতীয় সনদ অনুযায়ী ৯৯ বছরের জন্য উত্তর কাওলুন যুক্তরাজ্য কর্তৃক ইজারা নেওয়া হয়। ইজারা নেওয়ার পর এই সীমানার নাম **বাউন্ডারি লাইন** থেকে রাখা হয় **ওল্ড ফ্রন্টিয়ার লাইন**।

প্রাথমিকভাবে এই স্থানে কোনো সড়ক ছিল না, তবে ১৯৩৪ সালে কাওলুন শহরটির উন্নয়নের সাথে সাথে জমি কর এবং জমির ইজারার ব্যাপারে সুবিধার জন্য হংকং সরকার একটি সড়ক নির্মাণ করে। নির্মাণের প্রথম দিকে পূর্ব এবং পশ্চিম অংশ সাগরের (ভিক্টোরিয়া হারবার) নিকটে ছিল, তবে বর্তমানে জমি ভরাট করার মাধ্যমে এ গঠনের পরিবর্তন আনা হয়েছে। পূর্বাংশে কেইকু বিমানবন্দর নির্মাণের জন্য এমনটা ঘটে। তবে ঐতিহাসিকভাবে গুরুত্বপূর্ণ এ শহরের সড়কে বা এর আশেপাশে কোনো ধরনের ঐতিহাসিক স্থাপনা নেই।

এই সীমানা উঁচু ধরনের নানান বাঁশের বেঁড়া দিয়ে আচ্ছাদিত। এর ফলে চীনা কাওলুন ও ব্রিটিশ কাওলুনের মধ্যকার চোরাচালানি প্রতিরোধ করা সম্ভব হত। এই কলোনিতে নতুন সাম্রাজ্যের অন্তর্ভুক্তির পরে সীমানাটি অনেকটাই অপ্রচলিত হয়ে পড়ে।

যদিও সড়কটি ঐতিহাসিক সীমানা নির্দেশ করেম তবুও উত্তরের ইজারা নেবার ৩০ বছরের মধ্যে ১৯৩৪ সাল পর্যন্ত এই সড়কের কোনো অস্তিত্ব ছিল না। কাওলুন টং এর উন্নতি ত্বরান্বিত করার জন্য এবং সেইসাথে উত্তর ও দক্ষিণ সীমানার মধ্যকার জমিকর হিসাবের সুবিধার জন্য এই রাস্তা নির্মাণ করা হয়।

## বর্তমান
বর্তমান সময়ে নতুন কাওলুন অনেকাংশেই নতুন সাম্রাজ্যের অন্তর্ভুক্ত হিসেবে ধরা হয় না, বরং কাওলুনের শহুরে অঞ্চল হিসেবেই ধরা হয় (বাউন্ডারী স্ট্রীটের উভয় পাশে)।

প্রশাসনিকভাবে পূর্ব রেলপথের পশ্চিমে এই সড়কের অংশ ইয়াউ সিম মং জেলা ও শাম সুই পো জেলার মধ্যকার সীমানা নির্দেশ করে।

১জুলাই ১৯৯৭ তারিখে বাউন্ডারি স্ট্রীটের উভয় পাশের সার্বভৌমত্ব যুক্তরাজ্য থেকে হংকং-এর বাকি অংশসহ চীনের কাছে সমর্পিত হয়।

## আরো দেখুন
* হংকং-এর ইতিহাস
* নতুন সাম্রাজ্যসমূহ
* কাওলুন
* পিকিং-এর সনদ
* নানজিং-এর চুক্তি
* হংকং সাম্রাজ্য বর্ধন সনদ
* হংকং-এর সড়ক ও রাস্তাসমূহ

## তথ্যসূত্র

## বহিঃসংযোগ

*গুগল মানচিত্রে বাউন্ডারী স্ট্রীট

বিষয়শ্রেণী:কাওলুন
বিষয়শ্রেণী:হংকং-এর সড়ক
বিষয়শ্রেণী:মং কক
বিষয়শ্রেণী:রাই কক তিসুই
বিষয়শ্রেণী:শাম সুই পো
বিষয়শ্রেণী:শেক কিপ মেই
বিষয়শ্রেণী:কাওলুন টং
বিষয়শ্রেণী:হো মান তিন
বিষয়শ্রেণী:হংকং-এর সীমান্ত
বিষয়শ্রেণী:হো ম্যান টিন
রাষ্ট্রপতি নিকোলাউ লোবাটো আন্তর্জাতিক বিমানবন্দর

**রাষ্ট্রপতি নিকোলাউ লোবাটো আন্তর্জাতিক বিমানবন্দর** (পুরানো নামঃ **কমোরো আন্তর্জাতিক বিমানবন্দর**)  পূর্ব তিমুরের রাজধানী দিলিতে অবস্থিত একটি আন্তর্জাতিক বিমানবন্দর। এই বিমানবন্দরটি পূর্ব তিমুরের বিশিষ্ট রাজনীতিবিদ ও জাতীয় বীর নিকোলাউ দস রেইস লোবাটো-এর নামানুসারে নামকরণ করা হয়েছে।

## ইতিহাস
পর্তুগীজ শাসনামলে বাউকাউ বিমানবন্দর, যেটির দীর্ঘ রানওয়ে রয়েছে, সেটি আন্তর্জাতিক বিমান চলাচলের জন্য ব্যবহৃত্ হতো; কিন্তু ইন্দোনেশিয়ান শাসনামলে ১৯৭৫ সালের পর, এই বিমানবন্দরটি **কমোরো আন্তর্জাতিক বিমানবন্দর** নামে পরিচিতি লাভ করে। বিমানবন্দরটি ২০০৬ সালের মে'তে অপারেশন এ্যাসটিউট চলাকালে অস্ট্রেলিয়ান প্রতিরক্ষা বাহিনীর নিয়ন্ত্রণে যায়।

দিলি বিমানবন্দরের রানওয়েটি সাধারণভাবে এয়ারবাস এ৩১৯, বোয়িং ৭৩৭-৫০০ অথবা সি-১৩০ হারকিউলিস বিমানের তুলনায় বৃহত্ যানের অবস্থানের অনুপযোগী হলেও ২০০৮ সালের জানুয়ারিতে পর্তুগীজ চার্টার বিমান সংস্থা ইউরোআটলান্টিক এয়ারওয়েজ লিসবন থেকে সরাসরি একটি বিমান পরিবহন করে যাতে গার্ডা ন্যাছিওনাল রিপাবলিকানা'র ১৪০ জন সদস্যের জন্য বোয়িং ৭৫৭ বিমান ব্যবহার করে।

## বিমান সংস্থা ও গন্তব্যসমূহ
### যাত্রীবাহী

## আরও দেখুন
* পূর্ব তিমুর বেসামরিক বিমান চলাচল বিভাগ।

## তথ্যসূত্র

## বহিঃসংযোগ
* ।
* azworldairports.com - এ সংরক্ষিত তথ্য।
* মানচিত্র সংগৃহীত হয়েছেঃ Multimap থেকে।

বিষয়শ্রেণী:পূর্ব তিমুরের বিমানবন্দর
বিষয়শ্রেণী:দিলি
তোওহোকু অঞ্চল

(আক্ষরিক অর্থ "উত্তর-পূর্ব অঞ্চল") হল জাপানের বৃহত্তম দ্বীপ হোনশুর উত্তর-পূর্ব অংশ নিয়ে গঠিত একটি ঐতিহ্যগত অঞ্চল। এই অঞ্চলটি ছয়টি *কেন্‌* বা প্রশাসনিক অঞ্চলে বিভক্ত, যথা আওমোরি, আকিতা, ফুকুশিমা, ইওয়াতে, মিয়াগি এবং য়ামাগাতা।

তোওহোকু অপেক্ষাকৃত কঠোর জলবায়ুর এক নয়নাভিরাম স্থান হিসেবে খ্যাত। বিংশ শতাব্দীতে এখানে পর্যটনশিল্পের বিকাশ হয়।

## ইতিহাস
ঐতিহাসিকভাবে তোওহোকু অঞ্চলের অধিকাংশ মিচিনোকু অঞ্চল নামে পরিচিত ছিল। মিচিনোকু নামের প্রথম উল্লেখ পাওয়া যায়  (৬৫৪) গ্রন্থে। বর্তমানে মিচিনোকু শব্দের ব্যবহারে কিছু বৈচিত্র্য আছে।

তোওহোকুতে প্রথম ঐতিহাসিক বসতি স্থাপনের সময় ছিল সপ্তম থেকে নবম শতাব্দী। ততদিনে সমসাময়িক সভ্যতা ও সংস্কৃতি বেশ ভাল ভাবেই কেন্দ্রীয় ও দক্ষিণ-পশ্চিম জাপানে অধিষ্ঠিত হয়ে গিয়েছিল। ভূমিপুত্র এমিশিদের শেষ ঘাঁটি এবং বিভিন্ন যুদ্ধের ক্ষেত্র হিসেবে তোওহোকু অঞ্চল প্রায়ই ইতিহাসের বিভিন্ন সময়ে কিয়োতোর নিয়ন্ত্রণকে এড়িয়ে চলত।

হাইকু কবি মাৎসুও বাশো তোওহোকু অঞ্চলে ভ্রমণের অভিজ্ঞতা নিয়ে লিখেছিলেন *ওকু নো হোসোমিচি* (*গভীর উত্তরের সংকীর্ণ পথ*)।

প্রথাগতভাবে অঞ্চলটিকে জাপানের অন্যতম অনুন্নত অঞ্চল হিসেবে গণ্য করা হয়।

১১ই মার্চ, ২০১১ তে বিধ্বংসী ৯.০ মাত্রার ভূকম্প ও সুনামিতে অঞ্চলটির পূর্ব উপকূলে ব্যাপক ক্ষয়ক্ষতি হয় এবং ১৫,৮৯৪ জনের প্রাণ যায়। এছাড়াও প্রায় ৫ লক্ষ মানুষ ঘরছাড়া হন এবং ঐ ভূকম্পের ফলে সংঘটিত ফুকুশিমা-দাইচি নিউক্লীয় দুর্ঘটনায় তেজষ্ক্রিয় বিকিরণের শিকার হন।

### উপবিভাগসমূহ
প্রথাগতভাবে তোওহোকু অঞ্চলকে আওমোরি, আকিতা ও ইওয়াতে প্রশাসনিক অঞ্চল সমেত  এবং য়ামাগাতা, মিয়াগি ও ফুকুশিমা প্রশাসনিক অঞ্চল সংবলিত  এই দুই অঞ্চলে ভাগ করা হয়।

## জনবসতি
২০০০ খ্রিঃ থেকে তোওহোকুর জনসংখ্যা ক্রমাগত হ্রাস পাচ্ছে এবং বর্তমানে এই প্রক্রিয়ার গতি বৃদ্ধি পেয়েছে। ফলে অপেক্ষাকৃত জনবহুল মিয়াগি প্রশাসনিক অঞ্চলও এখন ক্রমহ্রাসমান জনসংখ্যার বিপদে আক্রান্ত। অবশ্য পূর্বোল্লিখিত দুর্ঘটনার পর সেন্‌দাই শহর কলেবরে বৃদ্ধি পেয়েছে। ১৯৫০ এর দশকে সমগ্র জাপান-ব্যাপী জনসংখ্যা বৃদ্ধির হার হ্রাসের পর হোনশু দ্বীপের সবচেয়ে উত্তরে অবস্থিত তিন প্রশাসনিক অঞ্চল আওমোরি, আকিতা ও ইওয়াতের জনসংখ্যা ১৯৮০ এর দশক থেকে আবার হ্রাস পেতে শুরু করে। ১৯৮০ এর আগে পর্যন্ত ফুকুশিমার জনসংখ্যা এই অঞ্চলে সর্বাধিক থাকলেও বর্তমানে এই শিরোপার দাবিদার মিয়াগি।

## ভূগোল
জাপানের অধিকাংশের মত তোওহোকু অঞ্চলও পাহাড় ও পর্বতময়। ওওউ পর্বতমালা অঞ্চলের উত্তর থেকে দক্ষিণে প্রসারিত হয়েছে। অঞ্চলের অধিকাংশ নিম্নভূমি পাহাড়বেষ্টিত ও সমুদ্র থেকে দূরবর্তী, এবং এই সমস্ত স্থানেই জনবসতির কেন্দ্রীভবনের প্রবণতা লক্ষ্য করা যায়। সমুদ্রের উপকূলভাগ বন্দর নির্মাণের অনুকূল না হওয়ায় অঞ্চলটি যোগাযোগের জন্য রেলপথ ও সড়ক যোগাযোগের উপর বেশি নির্ভরশীল। সৌভাগ্যক্রমে পর্বতমালার মধ্যভাগে কিছু অঞ্চল নিম্নভূমি হওয়ায় দুই পাশের জনবসতির যোগাযোগের কিছুটা সুবিধে হয়।

প্রথাগতভাবে তোওহোকুকে জাপানের শস্যভাণ্ডার আখ্যা দেওয়া হত, কারণ সেন্‌দাই ও তোকিও-য়োকোহামার বাজারে এই অঞ্চল থেকেই চাল ও অন্যান্য ফসল সরবরাহ করা হত। দেশের মোট চাল উৎপাদনের ২০ শতাংশ আসত তোওহোকু থেকে। অঞ্চলটিত জলবায়ু অবশ্য সাইবেরিয়া থেকে আগত শীতল বায়ুপ্রবাহের কারণে হোনশুর অন্যান্য অঞ্চল অপেক্ষা কঠোর। ফলে বছরে মাত্র এক বারই এখানে ধান চাষ সম্ভব হয়।

১৯৬০ এর দশকে তোওহোকুতে লোহা, ইস্পাত, সিমেন্ট, রাসায়নিক, কাগজের মণ্ড নির্মাণ ও তৈল শোধন শিল্প স্থাপন আরম্ভ হয়।

## তথ্যসূত্র

## বহিঃসংযোগ

বিষয়শ্রেণী:তোওহোকু অঞ্চল
সেভেন ইয়ার্স ইন টিবেট

***সেভেন ইয়ার্স ইন টিবেট: মাই লাইফ বিফোর, ডিউরিং অ্যান্ড আফটার*** বা ***তিব্বতে সাত বছর: আমার পূর্বের, বর্তমান এবং পরবর্তী জীবন*** (১৯৫২; ; ১৯৫৪ সালে ইংরেজিতে) হল অস্ট্রিয়ার পর্বতারোহী হেইনরিখ হ্যারার রচিত আত্মজীবনীমূলক গ্রন্থ। দ্বিতীয় বিশ্বযুদ্ধ এবং সমাজতান্ত্রিক চীনা পিপল'স লিবারেশন আর্মির আক্রমণ চলাকালীন ১৯৪৪ এবং ১৯৫১ এর মধ্যে তার ব্যক্তিজীবনের অভিজ্ঞতার আলোকে এই গ্রন্থটি রচিত হয়।

বইটিতে হ্যারার এবং তার সঙ্গী পিটার আউফস্নেইটার ভারতের ব্রিটিশদের নির্যাতন শিবির থেকে পালানোর কাহিনি বিধৃত হয়েছে। হ্যারার এবং আউফস্নেইটার তখন তিব্বতের লাসায় যায়। এখানে তারা বেশকিছু বছর কাটায়; হ্যারার তৎকালীন তিব্বতি সংস্কৃতির সাথে পরিচিত হয় এবং তা বইটিতে তুলে ধরে। হ্যারার ধীরে ধীরে ১৪তম দালাই লামার শিক্ষক ও বন্ধু হয়ে ওঠে। পরবর্তী চীনা সেনাদের এগিয়ে আসার পূর্বেই তিনি ১৯৫০ সালের নভেম্বর মাসে লাসা ত্যাগ করেন। ছুম্বি উপত্যকার কাছে কিছুদিন থাকার পর তিনি ১৯৫১ সালের মার্চ মাসে তিব্বত ত্যাগ করে ভারতে চলে যান।

*সেভেন ইয়ার্স ইন টিবেট* বইটি ৫৩টি ভাষায় অনূদিত হয়, এবং ১৯৫৪ সালে যুক্তরাষ্ট্রের সর্বাধিক বিক্রিত বইও ছিল এটি। সে বছরে বইটির মোট ৩ মিলিয়ন কপি বিক্রি হয়।

## মুদ্রণ
ফ্ল্যামিঙ্গো মুদ্রণে প্রকাশিত এই বইটিতে ১৪তম দালাই লামা লেখকের কাজের প্রশংসা করে বলেন: "হ্যারার সবসময়েই তিব্বতের বন্ধু ছিল। আমাদের জন্য তার সবচেয়ে বড় অবদান ছিল *সেভেন ইয়ার্স ইন টিবেট*, যা আমার দেশের সাথে হাজার হাজার মানুষের পরিচয় করিয়ে দিয়েছে।

## চলচ্চিত্র
বইটির উপর ভিত্তি করে দুইটি চলচ্চিত্র নির্মিত হয়েছে। একটি হল হ্যান্স নিয়েটার পরিচালিত ৭৬-মিনিট দৈর্ঘ্যের একটি প্রামাণ্যচিত্র *[[সেভেন ইয়ার্স ইন টিবেট (১৯৫৬-এর চলচ্চিত্র)|সেভেন ইয়ার্স ইন টিবেট]]* (১৯৫৬), যেখানে ধারণকৃত চিত্র ছাড়াও স্বয়ং হ্যারার কর্তৃক ধারণকৃত ও পরিবর্ধিত চিত্রসমূহও স্থান পায়। অপরটি হল জিন-জ্যাকুইস আনুয়াড পরিচালিত এবং ব্র্যাড পিট ও ডেভিড থিউলিস অভিনীত চলচ্চিত্র *[[সেভেন ইয়ার্স ইন টিবেট (১৯৯৭-এর চলচ্চিত্র)|সেভেন ইয়ার্স ইন টিবেট]]* (১৯৯৭)।

## সমালোচনা
*ওয়ার্কার্স ওয়ার্ল্ড*-এর সাংবাদিক গ্যারি উইলসন হ্যারারের আত্মজীবনীকে "তার অভিযানের কল্পমিশ্রিত উপস্থাপনা" হিসেবে উল্লেখ করেন। লুইস এম. সাইমন বলেন, বইটি কেবল মূল চরিত্রের অন্ধকার অতীতকেই তুলে ধরেছে। লি জিয়ানহুয়া বলেন, বইটির মাধ্যমে হ্যারার "মানবাধিকারের বিচারক" আখ্যা লাভ করেছেন।

প্যাট্রিক ফ্রেঞ্চ ধারণা করেন বইটি লিখিত হয় ছদ্মনামে, তাই বইটির ইংরেজি সংস্করণে বেশ পরিবর্তন এসেছে। ঐ সময়ে একটি বইয়ের মধ্যে রাজনৈতিক অতীত তুলে ধরা সত্যিই অচিন্তনীয় ছিল।

## সংগীত
ডেভিড বাউয়ি একই নামে একটি সংগীতও রচনা করেন, যা তার *[[আর্থলিং (অ্যালবাম)|আর্থলিং]]* (১৯৯৭) অ্যালবামে রয়েছে।

## আরো দেখুন
* *[[কুন্ডুন]]*
* *[[দ্য কাপ (১৯৯৯-এর চলচ্চিত্র)|দ্য কাপ]]*
* *[[ড্রিমিং লাসা]]*

## তথ্যসূত্র

## বহিঃসংযোগ
*
* পিয়েরে দেসগ্রাউপেসের নেওয়া হেইনরিখ হ্যারারের সাক্ষাৎকার; ৩রা এপ্রিল, ১৯৬৯, "ফাইভ কলামস টু আ" টিভি অনুষ্ঠানে

বিষয়শ্রেণী:১৯৫২-এর বই
বিষয়শ্রেণী:ভ্রমণগ্রন্থসমূহ
বিষয়শ্রেণী:তিব্বতি বুদ্ধকলা ও সংস্কৃতি
বিষয়শ্রেণী:বন্দিত্বের স্মৃতিকাহিনি
বিষয়শ্রেণী:অস্ট্রিয় বই
বিষয়শ্রেণী:তিব্বত সম্পর্কিত বই
বিষয়শ্রেণী:বইয়ের কাহিনিনির্মিত চলচ্চিত্র
বিষয়শ্রেণী:তিব্বত
বিষয়শ্রেণী:ভ্রমণ বই
বিষয়শ্রেণী:তিব্বতি বৌদ্ধ শিল্প ও সংস্কৃতি
১৮৭৬ সালের ঘূর্ণিঝড় (বাংলাদেশ)

**১৮৭৬ সালের বাকেরগঞ্জ ঘূর্ণিঝড়** (অক্টোবর ২৯ – নভেম্বর ১, ১৮৭৬) প্রাণহানির ও ভয়ঙ্করের দিক থেকে পৃথিবীর ঘূর্ণিঝড়-এর ইতিহাসে ষষ্ঠ স্থান নিয়ে আছে।। ৩১ অক্টোবর ১৮৭৬ সালে বাকেরগঞ্জের উপকূলের (মেঘনার মোহনার ‍নিকটে) উপর দিয়ে বয়ে যায় এই প্রলয়ঙ্করী ঘূর্ণিঝড়।

## উৎপত্তি
২৭শে অক্টোবর, দক্ষিণ বঙ্গোপ্রসাগর (আনুমানিক) ১০.০ ডিগ্রি উত্তর এবং ৮৯.০ ডিগ্রি পূর্ব হতে ঘূর্ণিঝড়ের উৎপত্তি হয় এবং এর ফলশ্রুতিতে সকাল থেকেই নিন্মচাপের সৃষ্টি হয়, যা ৩০শে অক্টোবর ১৫ ডিগ্রি উত্তর ৮৯ ডিগ্রি পূর্ব এ তীব্রতর আকার ধারণ করে এবং উত্তর-উত্তরপূর্ব দিকে এগিয়ে যেতে থাকে।

## প্রকৃতি
৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘণ্টা (১৪০ মাইল/ঘণ্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়।

## ভয়াবহতা
মেঘনা মোহনা এবং চট্টগ্রাম, বরিশাল ও নোয়াখালী উপকূলে তীব্র ঝড়ো জলোচ্ছ্বাস ও প্লাবন সংঘটিত হয়। ঘূর্ণিঝড়ে বাকেরগঞ্জের নিন্ম অঞ্চল সম্পূর্ণভাবে প্লাবিত হয়ে যায়, ঝড়ে আক্রান্ত ব্যতীত সমপরিমান মানুষ ঝড় পরবর্তী বিভিন্ন অসুখ ও অনাহারে মৃত্যুবরণ করে। আনুমানিক হিসাবে ২ লক্ষ মানুষ এর প্রাণহানি ঘটে এই ঘূর্ণিঝড়ে। আরও অধিক মানুষ মারা যায় দুর্যোগ পরবর্তী মহামারি এবং দুর্ভিক্ষে।

## তথ্যসূত্র

বিষয়শ্রেণী:১৮৭৬-এ ব্রিটিশ ভারত
বিষয়শ্রেণী:১৮৭৬-এর প্রাকৃতিক বিপর্যয়
বিষয়শ্রেণী:বাংলাদেশে ক্রান্তীয় ঘূর্ণিঝড়
বিষয়শ্রেণী:ভারতে ক্রান্তীয় ঘূর্ণিঝড়
কাতারি নাগরিকদের জন্য ভিসার প্রয়োজনীয়তা

থাম্ব|একটি কাতারি পাসপোর্ট
**কাতারি নাগরিকদের ভিসা অত্যাবশ্যক** হলো অন্য রাষ্ট্রের কর্তৃপক্ষের দ্বারা কাতারি নাগরিকদের আইনি প্রবেশাধিকার। ২০১৬ সালের ফেব্রুয়ারিতে কাতারি নাগরিকদের ভিসা মুক্ত বা ভ্রমণকালে ভিসার মাধ্যমে ৭৯ টি দেশে এবং ভূখণ্ডে যাবার প্রবেশাধিকার ছিল, যা ভিসা রিস্ট্রিকশন ইনডেক্স অনুসারে কাতারি পাসপোর্ট বিশ্ব র‍্যাংকিং এর ৬২তম অবস্থানে ছিল।

ঐতিহাসিকভাবে, জিসিসি সদস্য দেশসমূহে ভ্রমণকালে কাতারি নাগরিকদের ভিসা প্রয়োজন হত না। ৫ জুন ২০১৭ থেকে শুরু করে, বাহরাইন, সৌদি আরব এবং সংযুক্ত আরব আমিরাত কাতারি নাগরিকদের প্রবেশে নিষেধাজ্ঞা আরোপ করেছে। যাইহোক, কাতারি নাগরিক যারা ঐসব দেশে বিবাহ বন্ধনে আবদ্ধ তারা কোনভাবে প্রভাবিত হয়নি, দ্বৈত নাগরিকত্ব না থাকলেও। ঐসব দেশে তারা কাজ করার অধিকার রাখত। একইভাবে জিসিসি সদস্য দেশসমূহের নাগরিকদের ও কাতারে প্রবেশে ভিসা প্রয়োজন হত না।

## ভিসা আবশ্যক মানচিত্র
800px|কেন্দ্র|থাম্ব|কাতারি পাসপোর্টধারীদের ভিসা মুক্ত বা ভ্রমণকালে ভিসার মাধ্যমে প্রবেশাধিকার

## ভিসা অত্যাবশ্যক

## আরও দেখুন

* কাতারের ভিসা নীতিমালা
* কাতারি পাসপোর্ট

## তথ্যসূত্র

## বহিঃসংযোগ

বিষয়শ্রেণী:কাতারের বৈদেশিক সম্পর্ক
বিষয়শ্রেণী:জাতীয়তা অনুযায়ী ভিসার প্রয়োজনীয়তা
সড়ক ই৬১১ (সংযুক্ত আরব আমিরাত)

**ই ৬১১** () সংযুক্ত আরব আমিরাতের একটি সড়ক। এটি **আমিরাত সড়ক** নামেও পরিচিত। আবুধাবি আমিরাতের সাথে উত্তরাঞ্চলীয় রাশ আল খাইমাহ, উম্ম আল কওয়্যাইন আমিরাতকে সংযুক্ত করার জন্য ই ৬১১ সড়কটি তৈরী করা হয়েছে। রাস্তাটি দুবাই শহরকে পাশ কাটিয়ে ই ৩১১-এর সমান্তরালে অতিক্রম করে।

## ইতিহাস
রাস্তাটি তিন ধাপে সম্পন্ন করা হয়েছে। প্রথম পর্যায় ফেব্রুয়ারি ২০০৬ এ শুরু হয়। এই পর্যায়ে একটি সেক্টর তৈরির লক্ষ্য ছিল, যা ই ৬৬ (দুবাই-আল আইন সড়ক) থেকে শুরু হয়ে ই ৭৭ (জেবেল আলী আল হাবাব সড়ক) পর্যন্ত গিয়েছে। দ্বিতীয় পর্যায় ২০০৭ সালের জানুয়ারিতে শুরু হয়। এই পর্যায়ে শারজাহের ই ৮৮ (আল দইদ সড়ক)-এর সাথে বাইপাসকে যুক্ত করা হয়।

২০১৩ সালে **এমিরেটস সড়ক** নামকরণের আগে, ই ৬৬ কে **দুবাই বাইপাস সড়ক** বলা হত।

## চিত্রশালা

File:DubaiHighways-June2016.jpg|আকাশ থেকে ই৬১১-এর দৃশ্য
File:Sandstorm, Sharjah to Dubai E 611 highway - 02.jpg|মরুঝড়ের সময় ই৬১১


## তথ্যসূত্র

বিষয়শ্রেণী:সংযুক্ত আরব আমিরাতের সড়ক
বিষয়শ্রেণী:দুবাইয়ের পরিবহন ব্যবস্থা

বিষয়শ্রেণী:দুবাইয়ের পরিবহন
কিউশু

***কিউশু***  (জাপানি ভাষায় 九州) জাপানের তৃতীয় বৃহত্তম দ্বীপ এবং জাপানের চারটি দ্বীপের মধ্যে সবচেয়ে দক্ষিণ-পশ্চিমে অবস্থিত। এটির প্রাচীন নাম ছিল *কিউকোকু* (জাপানি ভাষায় 九国, বাংলায় "নয়টি রাজ্য”), *চিনজেই* (জাপানি ভাষায় 鎮西, বাংলায় "প্রশান্ত মহাসাগরীয় অঞ্চলের পশ্চিম অংশ"), এবং *সুকুশি-নো-শিমা* (জাপানি ভাষায় 筑紫島, বাংলায় "সুকুশির দ্বীপ ")। অষ্টম শতকে ***তাইহো কোড*** পুনর্গঠিত হলে *ফুকোকা* (তৎকালীন কিউশু) দ্বীপের শহর *দাজাইফু* অঞ্চলটির একটি গুরুত্বপূর্ণ প্রশাসনিক স্থানে পরিণত হয়। ২০০৬ সালের হিসাব অনুযায়ী ৩৫,৬৪০ বর্গকিলোমিটার (১৩,৭৬০ বর্গমাইল) আয়তনের কিউশুর জনসংখ্যা ছিল ১৩,২৩১,৯৯৫ জন।

## ভৌগোলিক অবস্থা

কিউশু দ্বীপটি পর্বতবহুল এবং এখানে জাপানের সবচেয়ে জীবন্ত আগ্নেয়গিরি ***এসো পর্বত*** রয়েছে যার উচ্চতা ১৫৯১ মিটার (৫২২০ ফুট)। এখানে টেকটনিক ক্রিয়ার চিহ্নও রয়েছে। 
আজকের কিউশু অঞ্চলটি (九州 地方 কিউশু-চিহোও) সাতটি প্রশাসনিক অঞ্চল বা *কেন্‌*-এর সমন্বয়ে গঠিত একটি রাজনৈতিক সংজ্ঞায়িত অঞ্চল। এই প্রশাসনিক অঞ্চলগুলো হলঃ 
* ***উত্তর কিউশু***
** *[[ফুকুওকা প্রশাসনিক অঞ্চল]]*
** *[[কুমামোতো প্রশাসনিক অঞ্চল]]*
** *[[নাগাসাকি প্রশাসনিক অঞ্চল]]*
** *[[ওওইতা প্রশাসনিক অঞ্চল]]*
** *[[সাগা প্রশাসনিক অঞ্চল]]*
* ***দক্ষিণ কিউশু*** 
** *[[কাগোশিমা প্রশাসনিক অঞ্চল]]*
** *[[মিয়াযাকি প্রশাসনিক অঞ্চল]]*
** *[[ওকিনাওয়া প্রশাসনিক অঞ্চল]]*

## তথ্যসূত্র

** Nussbaum, Louis-Frédéric and Käthe Roth. (2005).  ''Japan encyclopedia.'' Cambridge: Harvard University Press. ;  OCLC 58053128

বিষয়শ্রেণী:দ্বীপ
বিষয়শ্রেণী:এশিয়ার অঞ্চল
বিষয়শ্রেণী:এশিয়ার ভূগোল
বিষয়শ্রেণী:জাপান দ্বীপপুঞ্জ
বিষয়শ্রেণী:কিউশু অঞ্চল
বিষয়শ্রেণী:জাপানের দ্বীপ
বড় মসজিদ (দুবাই)

thumb|বড় মসজিদের সামনের দিক
***বড় মসজিদ*** সংযুক্ত আরব আমিরাতের দুবাইয়ে অবস্থিত একটি মসজিদ। এটি মূলত ১৯০০ খ্রিষ্টাব্দে নির্মিত হয়। পরে এটিকে ভেঙ্গে ১৯৬০ খ্রিষ্টাব্দে পুনর্নির্মাণ করা হয়। আবার ১৯৯৮ খ্রিষ্টাব্দে এটিকে পুনর্নির্মাণের মধ্য দিয়ে যেতে হয়। মসজিদটি ১২০০ জনেরও বেশি সংখ্যক মুসল্লি ধারণ করতে পারে। অমুসলিমদের মিনার ব্যতীত মসজিদের কোনো অংশে প্রবেশ করতে দেওয়া হয় না এ মসজিদটি দুবাইয়ের ধর্মীয় ও সাংস্কৃতিক জীবনের কেন্দ্রবিন্দু।

## ইতিহাস
মসজিদটি মূলত একটি মক্তব ছিল, যেখানে পবিত্র কুরআন শরিফ শিক্ষা দেয়া হত। এখানে ১৯০০ সালের দিকে কুরআন শিক্ষা দেয়ার জন্য শিক্ষার্থী ভর্তি শুরু হয়। এই মসজিদটি দুবাইয়ের অন্যতম বৃহৎ মসজিদ এবং পুরাতন শহরটির একটি কর্তৃত্বপূর্ণ অট্টালিকা।

## স্থাপত্যকলা
মসজিদটির উচ্চতর গঠনটি হল এর  মিনার, যা দুবাইয়ের মিনারগুলোর মধ্যে সবচেয়ে উঁচু এবং *[[বাতিঘর|বাতিঘরের]]* প্রতিনিধিত্ব করে। মসজিদটির বেলে-ধূসর দেয়ালগুলো অনলংকৃত হলেও সেখানে একটি বড় কুরআনের শিলালিপি রয়েছে যা প্রবেশদ্বারের সম্মুখের পাঁচটি কলামের উপরে খচিত এবং ছয় ধাপের একটি সংক্ষিপ্ত ফ্লাইটের উপরের বসানো রয়েছে। মসজিদে ৪৫টি ছোট এবং নয়টি বৃহৎ গম্বুজ ও  লম্বা মিনার রয়েছে। কাঠের জানালাগুলোতে হস্তনির্মিত কাঁচ লাগানো হয়েছে। মসজিদটির মিনার আনাতোলীয় রীতিতে নকশা করা হয়েছে। মসজিদটির দর্শকদের রক্ষণশীল পোশাক পরিধান করার পরামর্শ দেওয়া হয়ে থাকে।

এ মসজিদের নিকটতম মেট্রো স্টেশনটি হল *আল ফাহিদি*।

## আরও দেখুন
* সংযুক্ত আরব আমিরাতে ইসলাম
* সংযুক্ত আরব আমিরাতের মসজিদের তালিকা

## তথ্যসূত্র

বিষয়শ্রেণী:দুবাইয়ের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:প্রধান মসজিদ
বিষয়শ্রেণী:১৯০০-এ সম্পন্ন মসজিদ
পূর্ব তিমুরের বিমানবন্দরের তালিকা

**পূর্ব তিমুরের বিমানবন্দরের তালিকা** হিসাবে এখানে পূর্ব তিমুরে অবস্থান অনুসারে বিমানবন্দরসমূহের (স্থানীয় ভাষায়ঃ *Timor-Leste*) তালিকা সন্নিবেশিত হলো।

__TOC__
## বিমানবন্দরসমূহ

* **বোল্ড** করে লেখা বিমানবন্দরগুলোতে বাণিজ্যিক বিমান সংস্থাসমূহ সেবা প্রদাণ করে থাকে।

## আরও দেখুন
* পূর্ব তিমুরের যোগাযোগ ব্যবস্থা

## তথ্যসূত্র

* Aeronautical Information Publication (AIP) from Timor-Leste Civil Aviation Department
* 
*  - includes IATA codes
* Great Circle Mapper: East Timor - IATA and ICAO codes
* World Aero Data: East Timor - IATA codes

বিষয়শ্রেণী:পূর্ব তিমুরের বিমানবন্দর
বিষয়শ্রেণী:পূর্ব তিমুর সম্পর্কিত তালিকা
বিষয়শ্রেণী:দেশ অনুযায়ী বিমানবন্দরের তালিকা
নিকিতা (টেলিভিশন ধারাবাহিক)

**নিকিতা** (ইংরেজি: **Nikita**) একটি আমেরিকান টেলিভিশন ধারাবাহিক যা দি সি ডব্লিউ তে সেপ্টেম্বর ৯, ২০১০ থেকে ডিসেম্বর ২৭, ২০১৩ পর্যন্ত যুক্তরাষ্ট্রে প্রচারিত হয়েছিল। এটি ১৯৯৭ সালে প্রচারিত জনপ্রিয় টেলিভিশন ধারাবাহিক লা ফেমে নিকিতা এর পরবর্তি ধারাবাহিক কাহিনি নিয়ে তৈরি।

## কাহিনি সংক্ষেপ
এই ধারাবাহিক এর মূল চরিত্র একজন নারী যার নাম নিকিতা। নিকিতা সরকারের একটি গোপন সংস্থা ডিভিশান থেকে পালিয়ে যায়, পালিয়ে যাওয়ার ৩ বছর পর আবারো ফিরে আসে ডিভিশান নামক সংস্থা কে বন্ধ করে দেওয়ার জন্য।

## অভিনেতা এবং চরিত্র
নিকিতা ধারাবাহিক এর বিভিন্ন পর্বে আগত অভিনেতাদের তালিকা

}
|-
|টিফ্ফানি হাইনেস
|জেডেন
|colspan="1" 
|colspan="3" 
|-
|মেলিন্ডা ক্লার্ক
|হেলেন এ্যামানডা কলিনস
|colspan="4" 
|-
|জ্যানডার বারকেলি
|পারসিভাল পারসি রোজ
|colspan="2" 
|colspan="2" 
|-
|নোয়াহ বিন
|রায়ান ফ্লেচার
|style="background: #ffdddd" colspan="2" align="center"| আবৃত্ত
|colspan="2" 
|-
|ডেভন সাওয়া
|ওয়েন এলিয়ট / স্যাম ম্যাথেউস
|style="background: #ffdddd" colspan="2" align="center"| আবৃত
|colspan="2" 
|-
|ডিলন ক্যাসে
|সিন পিয়ার্স
|colspan="1" 
|colspan="2" 
|colspan="1" 
|}
## বাংলায় সম্প্রচার
২০১৭ সালের ১৪ই মার্চ থেকে বাংলাদেশের বেসরকারি টেলিভিশন চ্যানেল চ্যানেল আই ধারাবাহিকটি বাংলায় ডাবিং করে প্রতি সপ্তাহের শুক্র ও শনিবার বিকেল ৫ঃ৪৫ মিনিটে সম্প্রচার করা শুরু করে। ধারাবাহিকটির নাম ভূমিকায় কণ্ঠ দেন ২০১৪ সালের লাক্স চ্যানেল আই সুপারস্টার তাহসিন।

## তথ্যসূত্র

বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:২০১০-এ প্রতিষ্ঠিত
বিষয়শ্রেণী:মার্কিন অ্যাকশন টেলিভিশন ধারাবাহিক
বিষয়শ্রেণী:টেলিভিশন ফ্র্যাঞ্চাইজি
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:মার্শাল আর্ট টেলিভিশন ধারাবাহিক
বিষয়শ্রেণী:২০১০-এ অভিষিক্ত মার্কিন টেলিভিশন ধারাবাহিক
বিষয়শ্রেণী:২০১৩-এ সমাপ্ত মার্কিন টেলিভিশন ধারাবাহিক
বিষয়শ্রেণী:মার্কিন রোমাঞ্চকর টেলিভিশন ধারাবাহিক
গিলগিত বিমানবন্দর

**গিলগিট বিমানবন্দর** হল পাকিস্তান এর অধীনস্থ গিলগিত-বালতিস্তান এর একটি প্রধান বিমান বন্দর। গিলগিট শহর থেকে বিমানবন্দরটি ।বিমানবন্দরটি সঙ্গে ইসলামাবাদ বিমানবন্দরের বিমান পরিসেবা চালু রয়েছে। এই বিমানবন্দর প্রধানত ব্যবহার করে পর্যটকেরা। ইসলামাবাদ থেকে কারাকোরাম হাইওয়ে হয়ে গাড়িতে গিলগিট আসতে সময় লাগে ১৫ ঘণ্টা এবং বাসে সময় লাগে ২৪ ঘণ্টা কিন্তু বিমানে লাগে ১ ঘণ্টা ফলে পর্যটকেরা বিমান পরিবহন ব্যবহার করে গিলগিট আসতে। ইসলামাবাদ-গিলগিট রুটে শুধুমাত্র পাকিস্তান ইন্টারন্যাশনাল এয়ারলাইন্স বিমান চালায়। বিমান পরিবহন সংস্থাটি এই রুটে ৪২ আসনের *এটিআর-৪২* বিমান পরিচালনা করে। পর্যটন মরশুম যেমন শীতকালে এই বিমান বন্দরে যাত্রী চলাচল বৃদ্ধি পায়।

## অবস্থান
বিমান বন্দরটি ৩৫.৫৫ উত্তর ও ৭৪.১৮ পূর্বে অবস্থিত। এটি সমুদ্র সমতল থেকে ১৪৬২ মিটার উচ্চতায় অবস্থিত। এই বিমান বন্দরটি পার্বত্য অঞ্চলে অবস্থিত হওয়ায় এর রানওয়ে ছোট।

## পরিকাঠামো

বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি * সিএএ পার্ক * বা *গিলগিট সিটি পার্ক* হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ণ হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে।

## সমস্যা
বিমান্দরটিতে কিছু সমস্যা রয়েছে। এই বিমানবন্দরের রানওয়ে ১৬৪৬ মিটার। বলে এই ছোট রানয়েতে বড় বিমান অবতরন করানো যায় না। আবার বিমানবন্দরটিতে কুয়াশার সমস্যা রয়েছে। ফলে কুয়াশা বিমান পরিচালনায় বাধা সৃষ্টি করে। এছাড়া বিমান বন্দরটি থেকে রাতে বিমান পরিচালনার কোনো ব্যবস্থা নেই।

## বিমান পরিবহন সংস্থা ও গন্তব্য

## দুর্ঘটনা
১৯৯৮ সালের ২৫ আগস্ট এই বিমানবন্দরে ফোকার F-২৭ বিমান ৫৪ জন যাত্রিনিয়ে দুর্ঘটনার কবলে পরে।

## তথ্যসূত্র

বিষয়শ্রেণী:গিলগিত-বালতিস্তানের বিমানবন্দর
বিষয়শ্রেণী:পাকিস্তানের অভ্যন্তরীণ বিমানবন্দর
হিদেও নাকাতা

**হিদেও নাকাতা** (中田 秀夫 Nakata Hideo; জন্ম - ১৯ জুলাই, ১৯৬১) একজন জাপানি ব্যক্তি ও চলচ্চিত্রকার। 

## কর্মজীবন

নাকাতা জাপানের ওকাইয়ামা শহরে জন্মগ্রহণ করেন। তিনি জাপানিতে তৈরি এমন একাধিক ভয়াবহ চলচ্চিত্রের উপর কাজ করেন এবং  তার কাজের জন্য পশ্চিমা দর্শকদের কাছে সবচেয়ে বেশি পরিচিতি লাভ করেন। তার উল্লেখ যোগ্য কিছু কাজের মধ্যে রয়েছে রিং (১৯৯৮), রিং ২ (১৯৯৯) এবং ডার্ক ওয়াটার (২০০২)।  এদের অনেকগুলোই পুনরায় আমেরিকায় তৈরি হয়েছে যেগুলো নামকরণ করা হয়েছিল *দ্যা রিং* (২০০২), *ডার্ক ওয়াটার* (২০০৫), এবং *দ্যা রিং টু*।

নাকাতা ইংরেজি ভাষায় চলচ্চিত্র তৈরির জন্য পরিকল্পনা করেন। পরবর্তীতে তিনি ড্রিমওয়ার্কস থেকে দ্যা রিং টু (২০০৫) চলচ্চিত্রটি যা তিনি জাপানি ভাষায় করেছিলেন সেটি তৈরি করার প্রস্তাবনা পায়। নাকাতা এই প্রস্তাবনা গ্রহণ করেন এবং নিজের চলচ্চিত্রটি পুনরায় তৈরি করেন।

নাকাতার চলচ্চিত্রর মধ্যে রয়েছে স্লিপিং ব্রাইড (২০০০), *কার্স,* *ডেথ্ এন্ড স্পিরিট* এবং *কেয়স* (২০০০)। এছাড়াও জাপানে মনস্তাত্ত্বিক রোমাঞ্চ উপন্যাসের উপর তৈরি করেছেন *দি ইনসাইড মিল*।  নাকাতা কে ইউনাইটেড ট্যালেন্টস এজেন্সির দ্বারা প্রতিনিধিত্ব করানো হয়। তার চলচ্চিত্র চ্যাটরুম, ২০১০ *ক্যান্স ফিল্ম ফেস্টিভাল* চলচ্চিত্র উৎসবে প্রদর্শিত হয়। 

## চলচ্চিত্রের তালিকা

* * কার্স,ডেথ্ এন্ড স্পিরিট * (১৯৯২ ভিডিও) - পরিচালক
* * ডন্ট ল্যুক আপ * (১৯৯৬) - পরিচালক, লেখক (গল্প)
* * তোকইয়ো বিইয়োরি * (১৯৯৭) - অভিনেতা
* * রিং * (১৯৯৮) - পরিচালক
* * জোসেফ লোসেয়: দ্যা ম্যান উইথ ফোর নেম্স * (১৯৯৮) (তথ্যচিত্র) - পরিচালক, লেখক
* * রিং ২ * (১৯৯৯) - পরিচালক, লেখক
* * স্লিপিং ব্রাইড * (২০০০) - পরিচালক
* * কেয়স * (২০০০) - পরিচালক
* * সোতোহিরো * (২০০০) - পরিচালক
* * ডার্ক ওয়াটার * (২০০২) - পরিচালক, লেখক (চিত্রনাট্য)
* * লাস্ট সিন * (২০০২) - পরিচালক, প্রযোজক
* * দ্যা রিং টু * (২০০৫) - পরিচালক
* * ডার্ক ওয়াটার (ইউ এস এ) * (২০০৫) - লেখক
* * হিদেও নাকাতাস কাইদান * (২০০৭) - পরিচালক
* * ডেথ্ নোট: এল, চেন্জ দ্যা ওয়ার্লড * (২০০৭) - পরিচালক
* * চ্যাটরুম * (২০১০) - পরিচালক
* * দ্যা সুইসাইড ফরেস্ট '(২০১২) - পরিচালক
* * দ্যা কমপ্লেক্স * (2013) - পরিচালক
* * মন্সটার্য * (২০১৪) - পরিচালক, 
* * ওয়ার্লড উইথ গড (২০১৪)
* * গোস্ট থিয়েটার * (2015)

## তথ্যসূত্র

## বহিঃসংযোগ
*
*
*Nakata's JMDb Listing (in Japanese)

বিষয়শ্রেণী:চলচ্চিত্র পরিচালক
বিষয়শ্রেণী:১৯৬১-এ জন্ম
বিষয়শ্রেণী:জাপানি চলচ্চিত্র পরিচালক
বিষয়শ্রেণী:জীবিত ব্যক্তি
সংযুক্ত আরব আমিরাতে ইসলাম

ইসলাম সংযুক্ত আরব আমিরাতের সরকারী ধর্ম। সংযুক্ত আরব আমিরাত এর জনসংখ্যার ৮০% এর বেশি মানুষ অনাগরিক। বস্তুত আরব আমিরাতের সকল নাগরিক মুসলমান; দেশটির প্রায় ৮৫% মুসলমান সুন্নি এবং ১৫% মুসলমান শিয়া পন্থার অনুসারী। তবে দেশটিতে ইসমাইলা, শিয়া এবং আহমদিয়া মুসলিমদের সংখ্যা খুব কম। এখানকার বিদেশীরা প্রধানত দক্ষিণ এশিয়া ও  দক্ষিণ-পূর্ব এশিয়া হতে আগত, যদিও অনেক বহিরাগত মধ্য-পূর্ব, ইউরোপ, মধ্য এশিয়া, কমনওয়েলথের স্বাধীন রাষ্ট্রসমূহ, উত্তর আমেরিকা হতে আসে। **আল নাহিয়ান** এবং **আল মাকতুমের** শাসক পরিবার *উয়ুনিদ* রাজবংশ হতে মালিকি মাজহাবের ইসলামী আইনশাস্ত্র দৃড়ভাবে মেনে চলে এবং *শেখ আব্দুল্লাহ বিন আলি আল উয়ুনিদের* নির্দেশে মালিকি মাজহাবের প্রসার ঘটায়।

## তথ্যসূত্র

## বহিঃসংযোগ

বিষয়শ্রেণী:দেশ অনুযায়ী ইসলাম
বিষয়শ্রেণী:সংযুক্ত আরব আমিরাতে ইসলাম
বিষয়শ্রেণী:সংযুক্ত আরব আমিরাতে ধর্ম
১৯৭২-এ বাংলাদেশ

গণপ্রজাতন্ত্রী বাংলাদেশ এর ১৯৭২ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : সৈয়দ নজরুল ইসলাম (১০ জানুয়ারি পর্যন্ত) আবু সাঈদ চৌধুরী (১২ জানুয়ারি হইতে)
* প্রধানমন্ত্রী : শেখ মুজিবুর রহমান (১২ জানুয়ারি হইতে)
* প্রধান বিচারপতি : আবু সাদাত মোহাম্মদ সায়েম (১২ জানুয়ারি হইতে)

## ঘটনাপঞ্জী
### জানুয়ারি
* **৮ জানুয়ারি**  : জাতির জনক বঙ্গবন্ধু শেখ মুজিবুর রহমান এর নয় মাসের অধিক সময়ের অন্যায় কারাবাসের অবসান। পাকিস্থানের মিয়ানওয়ালি জেল হতে মুক্তি এবং দুইদিন বিরতীতে লন্ডন ও দিল্লি হয়ে ঢাকা প্রত্যাবর্তন। ১ম রাষ্ট্রপতির পদ অলংঙ্করন।
* **১০ জানুয়ারি** : জাতির জনক বঙ্গবন্ধু শেখ মুজিবুর রহমান দুপুর ১:৩০ মিনিটে স্বাধীন বাংলাদেশে বিজয়ীবেশে পর্দাপন।
* **১৮ জানুয়ারি** : এ. এন. এম. হামিদুল্লাহ্‌ বাংলাদেশ ব্যাংক-এর প্রথম গভর্নর হিসাবে দায়িত্ব লাভ করেন।
### ফেব্রুয়ারি
* **১৯ ফেব্রুয়ারি** : শেখ ফজলুল হক মনি এর সম্পাদনায় সাপ্তাহিক বাংলার বাণী পত্রিকা দৈনিকে রূপান্তরিত হয়।
* **২৫ ফেব্রুয়ারি** : মাওলানা ভাসানী কর্তৃক স্বাধীন বাংলাদেশের প্রথম পত্রিকা সাপ্তাহিক হক-কথা এর প্রকাশ।
### মার্চ
* ১৭ মার্চ : ভারতীয় সামরিক বাহিনীর বাংলাদেশ ত্যাগ।
* ১৯ মার্চ : ভারত ও বাংলাদেশের মধ্যে শান্তি ও সহযোগিতা বৃদ্ধির লক্ষ্যে ২৫ বছর মেয়াদী একটি মৈত্রী চুক্তি স্বাক্ষরিত হয় যা বাংলাদেশ-ভারত মৈত্রী চুক্তি নামে পরিচিত ।
### এপ্রিল
* **৫ এপ্রিল** : জেনারেল কাজী মুহাম্মদ সফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন।
* **৭ এপ্রিল** : প্রধানমন্ত্রী শেখ মুজিবুর রহমান এয়ার ভাইস মার্শাল এ কে খন্দকারকে প্রথম বিমান বাহিনী প্রধান নিযুক্ত করেন ।
* **১৬ এপ্রিল** : ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির (একটি অরাজনৈতিক সংগঠন) আনুষ্ঠানিক উদ্বোধন হয়।
### মে
* **১ মে** : শাহ আব্দুল হামিদ বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার মৃত্যু বরণ করেন।
### জুন
* ১৯৭২ সালের জুন মাসে জিয়াউর রহমান বাংলাদেশ সেনাবাহিনীর ডেপুটি চিফ-অফ-স্টাফ নিযুক্ত হন।
### জুলাই
* **১৫ জুলাই** : বাংলাদেশ ফুটবল ফেডারেশন প্রতিষ্ঠিত হয়।
### নভেম্বর
* **৪ নভেম্বর** : বাংলাদেশের সংবিধান এর খসড়া জাতীয় সংসদ এ গৃহীত হয়।
* **১১ নভেম্বর** : শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত।
### ডিসেম্বর
* **১৬ ডিসেম্বর** : বিজয় দিবসের প্রথম বার্ষিকী হতে বাংলাদেশের সংবিধান কার্যকর হয়।
* **২৯ ডিসেম্বর** : শেখ মুজিবুর রহমানের সরাসরি তত্ত্বাবধানে রেজ্যুলেশনের মাধ্যমে জাতীয় নিরাপত্তা গোয়েন্দা সংস্থা প্রতিষ্ঠিত হয়।
## আরও দেখুন
* ১৯৭২ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা

## তথ্যসূত্র

## বহিঃসংযোগ

বিষয়শ্রেণী:দেশ অনুযায়ী ১৯৭২
বিষয়শ্রেণী:১৯৭২-এ এশিয়া
মুকুড় জেলা

**মুকুড়** জেলা () আফগানিস্থানের বদগিস প্রদেশ এর পশ্চিম দিকে অবস্থিত। 
মুকুড় জেলার আইন শৃঙ্খলা পরিস্থিতি খুবই দুর্বল হিসাবে চিহিৃত ছিল, স্থানীয় তালিবান বিদ্রোহীদের ও আন্তঃ গোত্র কোন্দলের কারণে শান্তি-শৃঙ্খলা প্রায়শই চরম আকার ধারণ করত, তবে এই পরিস্থিতির বর্তমানে পরিবর্তন এসেছে এবং জেলাকে নিরাপদ এবং শান্তিপূর্ন জেলা হিসাবে গন্য করা হয়। 
## অবস্থান
প্রাদেশিক সবচাইতে অধিক সংখ্যক সীমান্ত মুকুড়ের সাথে মিশেছে। মুকুড় জেলার পূর্বে আব কামারি জেলা, দক্ষিণে কালা-ই-নও, দক্ষিণপূর্বে কদিস  এবং  উত্তরপূর্বে মারঘাব অবস্থিত। উত্তরে তুর্কমেনিস্তান এর আন্তর্জাতিক সীমান্তরেখার সাথে মিশেছে।
## আয়তন
শহরের সর্বমোট আয়তন ১,১৩৩ বর্গকিলোমিটার (৪৩৭ বর্গমাইল)। মুকুড় শহরটি প্রকৃতপক্ষে একটি সুদীর্ঘ নদী  উপত্যকা এবং দৃষ্টি নান্দনিক, একইসাথে এই নদীর বয়ে আনা আকস্মিক বন্যা ও ভূমিধস জনপদের জন্যে মাঝেমাঝে দুর্ভাগ্যও ডেকে আনে।
## আইন শৃঙ্খলা
রাজধানী কাবুল থেকে বেশ দুরে এবং সীমান্তবর্তী জেলা হওয়ায় আইন শৃঙ্খলা পরিস্থিতি নিয়ন্ত্রনে রাখতে আফগানিস্তান সরকারের যথেষ্ট বেগ পেতে হয়। কিছুদিন আগেও স্থানীয় তালেবান বিদ্রোহীরা এখানে যথেষ্ট মজবুত অবস্থায় ছিল এবং তাদের দখলে রেখেছিল পূর্ন উপত্যকা। নিরাপত্তার ইস্যুতে স্থানীয় নির্বাচনে মহিলা ভোটারগন তাদের ভোটাধীকার প্রয়োগে ব্যর্থ ছিল। দুরনিয়ন্ত্রিত স্থলমাইন বিস্ফোরণের ৬ জন সৈন্য (আফগান জাতীয় সেনা বাহিনীর সদস্য, এ.এন.এ.) ‍নিহত ও ১৬ জন সৈন্য আহত হয় (তবে এখানে কোন দল অথবা গোত্র দায় স্বীকার বা কৃতিত্ব দাবী করেনি)। 

স্থানীয় বয়জোষ্ঠ্য এবং বদগিস এর জাতীয় নিরাপত্তা পরিচালক এর একান্ত প্রচেষ্টায় সম্প্রতি মুকুড় অংশের অন্যতম বিদ্রোহী নেতা মোল্লা ঈদি গুল আফগানিস্তান সরকারের কাছে আত্মসর্মপন ও একসাথে শান্তি-শৃঙ্খলার কাজে একাত্মতা প্রকাশ করেছে এবং তাই স্থানীয় সরকার বর্তমানে পরিস্থিতি কিছুটা উন্নতির উপরে আশাবাদী। সরকার ও স্থানীয় অধিবাসি একত্রিত ভাবে পরিস্থিতি উন্নয়নে অব্যহত চেষ্টা চালিয়ে যাচ্ছে।
## পেস্তা বন সংঘাত
thumb|পেস্তা বাদাম (শাখায় পরিপক্কতার পথে)
আফগানিস্তান এর অন্যতম বিখ্যাত ও মূল্যবান পেস্তা বন(৯০,০০০ হেক্টর ভূমির উপর বিস্তৃত), মুকুড় জেলা ও আব কামারি এর মধ্যখানে অবস্থিত। এখানে প্রতিবছর বসন্ত ও গ্রীষ্মকালে (পেস্তা ফসলের চাষ ও উত্তোলন এর সময়) পেস্তা বনের অমিমাংসিত দখল ও আধিপত্যের জন্যে সংঘাত রক্তপাত পৌছে যেত। বদগিস নিরাপত্তা প্রধান মোহাম্মদ কাইয়ুম অঙ্গার জানান, গত সংঘর্ষে লাগহারি ও মাহকামা গোত্রের (মুকুড় জেলার) মধ্যে সরকারি হিসাবে দুইজন মৃত আহত এবং দুইজন নিহত হয় যা বেসরকারি হিসাবে নুন্যতম দুইজন নিহত কিন্তু আহতের সংখ্যা অনেক বেশি।
## তথ্যসূত্র

## বহিঃসংযোগ

বিষয়শ্রেণী:বাদঘিজ প্রদেশের জেলা
বিষয়শ্রেণী:বাদঘিজ প্রদেশ
মহারাণী হেমন্তকুমারী সংস্কৃত কলেজ

**মহারাণী হেমন্তকুমারী সংস্কৃত কলেজ** ১৯০৪ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৬৩ সালে কলেজটি বন্ধ হয়ে যায়।

## ইতিহাস
১৯০৪ সালে রাজশাহীতে মহারাণী হেমন্তকুমারী সংস্কৃত কলেজ স্থাপনা উত্তরবঙ্গের সংস্কৃত শিক্ষার অগ্রগতির ক্ষেত্রে একটি গুরুত্বপূর্ণ ঘটনা। প্রকৃতপক্ষে উনবিংশ শতাব্দিতে ও বিংশ শতাব্দির প্রথমার্ধে ভারতের বিভিন্ন অঞ্চলে পাশ্চাত্য শিক্ষার পাশাপাশি সংস্কৃত ভাষার চর্চাও শুরু হয়। এই সময়কালে বিশেষ করে বাংলায় আরবী অথবা ফারসি ভাষায় অধ্যয়নরত ছাত্রদের সংখ্যা থেকে সংস্ক্রত ভাষায় অধ্যয়নরত ছাত্রদের সংখ্যা ছিলো বেশি।
thumb|বরেন্দ্র গবেষণা জাদুঘরে সংরক্ষিত মহারাণী হেমন্তকুমারী সংস্কৃত কলেজ এর নামফলক
রাজশাহীতে সংস্কৃত শিক্ষার প্রবর্তনের পরিকল্পনা শুরু হয়েছিলো ১৯০১ সালে। সেই সময় রাজশাহী কয়েকজন বিদগ্ধ হিন্দু জমিদারী সংস্কৃত পণ্ডিত অধ্যপকম্যাক্সমূলারের মৃত্যতে শোক প্রকাশের জন্য অনুষ্ঠিত একটি জনসভায় বিষয়টি সম্পর্কে নিজেদের মধ্যে আলোচনা করেন। এরই ফলশ্রুতিতে তদানিন্তন রাজশাহী কলেজের অধ্যক্ষ রায় বাহাদুর কুমুদিনী কান্ত ব্যানার্জীর উদ্যগে রাজশাহী কলেজের হিন্দু ছাত্রদের জন্য একটি সংস্কৃতি বিভাগ খোলার একটি প্রয়োজনীয় ব্যবস্থা নেয়ার জন্য সিদ্ধান্ত নেয়া হয়।

মহারাণী হেমন্তকুমারী দেবী তাঁর ময়মনসিংহ জমিদারী থেকে সংস্কৃত কলেজের জন্য বার্ষিক ১৬০০ টাকা দিতে প্রতিশ্রুতি বদ্ধ হন। তিনি কলেজের ভবন নির্মাণের জন্য এককালীন ১৭,০০০ টাকাও দান করেন। তিনি ছাত্রদের জন্য বার্ষিক ১৮০ টাকা ব্রত্তিও প্রদান করেন।

## ব্যবস্থাপনা
১৯০৪ সালের ১ লা জুলাই বাংলার তৎকালীন লে: গভর্নর রাজশাহী কলেজ প্রাঙ্গনে সংস্কৃত কলেজের ভিত্তি প্রস্তর স্থাপন করেন। ১৮০৮ সালে সেই কলেজ ভবনের নির্মাণ কাজ শেষ হয়। কলেজটি রাজশাহী কলেজের নিয়ন্ত্রণাধীনে উক্ত কলেজেরই একটি সংযুক্ত ইন্সটিটিউট হিসেবে স্থাপিত হয়। ১২ জন সদস্য নিয়ে সংস্কৃত কলেজেন প্রথম পরিচালনা পরিষদ গঠিত হয়। এই পরিষদের সভাপতি ছিলেন পদাধিকার বলে জেলা কালেক্টর এবং সহ-সভাপতি এবং সচিব হিসেবে দায়িত্ব পালন করেন রাজশাহী কলেজের অধ্যক্ষ। ১৯০৫ সালে ৩ জন শিক্ষক এবং ৩৫ জন ছাত্র নিয়ে সংস্কৃত কলেজ কার্যক্রম শুরু।

## সমাপ্তি
১৯৪২ সালে রাণী হেমন্তকুমারী দেবীর মৃত্যু সংস্কৃত কলেজ এর জন্য এক বিরাট আর্থিক বিপর্যয় ডেকে আনে। কর্তৃপক্ষের নির্দেশে শিক্ষা অফিসের জন্য সংস্কৃত কলেজের ভবনটি সাময়িকভাবে ছেড়ে দিতে হয়। কলেজটি বন্ধ হওয়ার পূর্ব অবধি রাজশাহী কলেজের একটি ভবনে সংস্কৃত কলেজের কার্যক্রম চালু ছিল। পরবর্তিতে রাজশাহী কলেজ কর্তৃপক্ষ অনেক চেষ্টা করেও সংস্কৃত কলেজের ভবনটি তাদের নিয়ন্ত্রণে আনতে সক্ষম হন নি। বর্তমানে রাজশাহী শিক্ষা বিভাগীয় দপ্তর বা ডি.ডি.পি.আই. অফিস হিসেবে মহারাণী হেমন্তকুমারী সংস্কৃত কলেজ ভবনটি ব্যবহৃত হচ্ছে। শিক্ষক-ছাত্র সংখ্যা কমতে থাকায় এবং সংস্কৃত শিক্ষা সম্পর্কে সরকারের সেরকম ঋৎসাহ না থাকায় ১৯৬৩ সালে কলেজটি বন্ধ হয়ে যায়।

## ভবন সমূহ

## আরও দেখুন
* রাজশাহী কলেজ
* পুঠিয়া রাজবাড়ী
* বরেন্দ্র গবেষণা জাদুঘর

## তথ্যসূত্র

## বহিঃসংযোগ

বিষয়শ্রেণী:বিশ্ববিদ্যালয় ও মহাবিদ্যালয়
বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান
টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১১ জুন, ২০২০ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ভারতীয় ক্রিকেটারের সংখ্যা আটজন। ভারতের পক্ষে প্রথম ক্রিকেটার হিসেবে মোহাম্মদ নিসার তার টেস্ট অভিষেকে পাঁচ-উইকেট পেয়েছিলেন। জুন, ১৯৩২ সালে ভারতের টেস্টে ইতিহাসের উদ্বোধনী টেস্টে স্বাগতিক ইংল্যান্ডের বিপক্ষে তিনি ৫/৯৩ বোলিং পরিসংখ্যান গড়েন। তবে, তার এ সাফল্য ম্লান হয়ে যায় ভারতের পরাজয়ের মধ্য দিয়ে।

ভারতীয় বোলারদের মধ্যে সর্বশেষ এ অর্জনের দাবীদার হচ্ছেন মোহাম্মদ শমী। নভেম্বর, ২০১৩ সালে কলকাতার ইডেন গার্ডেন্সে সফরকারী ওয়েস্ট ইন্ডিজের বিপক্ষে তিনি ৪৭ রানে ৫ উইকেট নিয়েছিলেন। ঐ টেস্টে ভারত দল ইনিংস ও ৫২ রানের বিশাল ব্যবধানে জয় পায়।

## নির্দেশনাসমূহ

## পাঁচ-উইকেট অর্জনের তালিকা

## পাদটীকা

## তথ্যসূত্র

বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
বিষয়শ্রেণী:ভারতীয় ক্রিকেট তালিকা
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতীয় ক্রিকেটারদের তালিকা
বড়পুকুরিয়া কয়লা খনি

**বড়পুকুরিয়া কয়লাখনি** বাংলাদেশের একমাত্র বাস্তবায়িত কয়লা খনি। এটি দিনাজপুরের পার্বতীপুরে অবস্থিত। এটি আবিষ্কৃত হয় ১৯৮৫ সালে। এর আয়তন ৬.৬৮ বর্গ কিলোমিটার। এই অঞ্চলে কয়লা মজুদের পরিমাণ ৩৯০ মিলিয়ন মেট্রিক টন। এখানে বিটুমিনাস কয়লা পাওয়া যায়। বড়পুকুরিয়া কয়লা খনির প্রকল্প ব্যয় ২৫১.০৮ মিলিয়ন মার্কিন ডলার। এর থেকে প্রাপ্ত কয়লা দিয়ে বড়পুকুরিয়া তাপবিদ্যুৎ কেন্দ্রে বিদ্যুৎ উৎপাদন করা হয়।

## ইতিহাস
ব্রিটিশ ভারত ভাগের পূর্বে, মেঘালয়ের গারো পাহাড় থেকে পূর্ব বঙ্গের মধ্য দিয়ে কয়লা পরিবহন করা হত ও বাণিজ্য করা হত। পরে ঢাকায় একটি খনি অফিস খোলা হয় এবং ভারতের ব্রিটিশ রেল নেটওয়ার্ক বাণিজ্যের বিষয়টি নিয়ে সহায়তা করে। ১৯৬১ সালে তৎকালীন পূর্ব পাকিস্তানে, পাকিস্তানের ভূতাত্ত্বিক জরিপ কর্তৃপক্ষ জাতিসংঘ-পাক খনিজ জরিপ প্রকল্প শুরু করে। ১৯৬২ সালের জরিপে দেখা যায়, সুনামমগঞ্জ জেলার জামালগঞ্জে ১.০৫ মিলিয়ন টন কয়লা রয়েছে। বাংলাদেশের স্বাধীনতার পর ১৯৮৫ সালে, বাংলাদেশ ভূতাত্ত্বিক জরিপ অধিদপ্তর দিনাজপুরে কয়লা আবিষ্কার করে। বাংলাদেশ ভূতাত্ত্বিক জরিপ অধিদপ্তর ১৯৮৯ সালে রংপুর জেলার খালাশপিরে একটি এবং ১৯৯৫ সালে দিঘিপাড়ায় একটি কয়লাক্ষেত্র আবিষ্কৃত। বহুজাতিক বিএইচপি ১৯৯৭ সালে ফুলবাড়ি কয়লাক্ষেত্র আবিষ্কার করে।

কয়লা উত্তোলনের জন্য বড়পুকুরিয়া কয়লাখনি কোম্পানি চীনের কোম্পানি সিএমসি-এক্সএমসি কনসোর্টিয়ামের সঙ্গে ব্যবস্থাপনা ও উৎপাদন চুক্তি করে। ২০০৫ সালের সেপ্টেম্বর মাস থেকে বড়পুুকুরিয়া কয়লাখনির অভ্যন্তর থেকে বাণিজ্যিকভাবে কয়লা উৎপাদন শুরু হয়। এই কয়লাখনিতে মোট কয়লার মজুত প্রায় ৩০ কোটি টন, যা প্রায় ৬৫০ হেক্টর এলাকাব্যাপী বিস্তৃত। এলাকাটি তিনটি অংশে বিভক্ত, উত্তর এলাকা (২৭০ হেক্টর), মধ্য এলাকা (৩০০ হেক্টর) ও দক্ষিণ এলাকা (৮০ হেক্টর)।

## আরও দেখুন
* বড়পুকুরিয়া কয়লা দুর্নীতি

## তথ্যসূত্র

বিষয়শ্রেণী:বাংলাদেশের কয়লা খনি
বিষয়শ্রেণী:পার্বতীপুর উপজেলা